MONOGRAPHIA 
PNEUMONOPOMORUM VIVENTIUM 
Introduction 
Pneumonopoma sive Pneumopoma clicuntur Mollusca 
terrestria aerem per organa pulmonibus analoga spirantia et 
operculo organico, pedi animalis affixo, pede retracto testam 
spiralem claudente, munita. 
Animalia hujus ordinis omnia structura valde simili gau- 
dent, qua praeter operculum facile a reliquis molluscis ter- 
restribus (Limaceis, Heliceis, Auriculaceis veris) distinguuntur. 
Sunt nempe sexus distincti (nec unquam Hermaphrodita, sicut 
Helicea), et tentaculis 2 contractilibus (non retractilibus) prae- 
dita, ad quorum basin posticam yel externam oculi positi 
sunt. Pallium in nonnullis margine libero praeditum est (quo 
signo Cl. Ferussac familiam Helicinarum a Turbicinis distinxit), 
in aliis testa omnino absconditum. 
Ordo Molluscorum, quern hie tractaturi sumus , primum 
a Cl. Ferussac 1821 (Tabl. syst. p. XXXIII.) tamquam 
quintus Gasteropodorum ordo sub nomine Pulmonatorum 
operculatorum propositus est ad conjungenda duo genera: 
Cyclostoma et Helicinam , quorum intima affinitas naturalis 
a praecedentibus auctoribus, immo Cl. Cuvier et Lamarck 
plane neglecta fuerat. Utrumque hocce genus Ferussacio 
typum propriae familiae : Helicinarum et Turbicinarum sistit. 
Cl. Latreille 1825 (Fam. nat. Ed. germ. p. 176.) 
primum ordinem Gasteropodorum dioicorum nomine Pneumo- 
pomorum designavit, quern, similiter ac Ferussac, in fami- 
liam Helicinidarum et Turbicinorum divisit. 
Idem ordo Cl. Menkeo 1828 (Syn. p. 22.) sextus 
Gasteropodorum est, nomine Coelopncumonatorum opercula- 
torum designatus, et in familias Helicinacearum et Cyclosto- 
miatarum divisus. In altera ejusdem operis editione (1830. 
p. 39) nomina: Coelopnoa operculata et, pro familiis, Heli- 
cinacea et Cyclostomacea prioribus substituta sunt. 
1 
